text stringlengths 1 104k |
|---|
འགྲོ་དྲུག་བསྐྱེད་ཚལ་དུས་སྟོན་ལྟར།། |
མཐོང་བ་སྲིད་པའི་བཙོན་ར་ཡིས།། |
སྐྲག་པར་འགྱུར་བ་ཡོད་མ་ཡིན།། |
སྐྱོན་མཐོང་ཕྱིར་ནི་སྲིད་པར་མིན།། |
བརྩེ་ཕྱིར་མྱ་ངན་འདས་མི་གནས།། |
གཞན་དོན་བསྒྲུབ་ཕྱིར་བརྟུལ་ཞུགས་ཅན།། |
སྲིད་པ་ན་ཡང་གནས་པར་བྱེད།། |
འཁོར་བ་དང་ནི་མྱ་ངན་འདས།། |
གཉིས་དང་གཉིས་མིན་མི་དམིགས་པའི།། |
མཁས་པ་གར་ཡང་མི་གནས་ཤིང་།། |
སྲིད་པ་ན་ཡང་གནས་པར་བྱེད།། |
བྱང་ལག་རིན་ཆེན་བདུན་ཕྱུག་ཅིང་།། |
ཡོན་ཏན་དཔག་མེད་འབྱུང་བའི་གནས།། |
ལྷ་དང་ལྷ་མིན་ཕྱག་བྱས་པ།། |
དམ་ཆོས་འཁོར་ལོ་བསྐོར་བརྙེས་ཤིང་།། |
མུ་ཏིག་འཕོ་འདྲའི་གྲགས་པ་དང་།། |
སྟོན་ཟླ་ཉ་བའི་དྲི་མེད་པའི།། |
འོད་ཟེར་ལྟ་བུའི་གསུང་དག་གིས།། |
ཕྱོགས་བཅུ་དག་ནི་རྒྱས་མཛད་ལ།། |
དཀོན་མཆོག་གསུམ་གདུང་གནས་བྱའི་དབུ་མའི་སྙིང་པོའི་ཚིག་ལེའུར་བྱས་པ། |
ཕྱིར།། |
ཡོན་ཏན་འབྱུང་གནས་དམ་པའི་སྲས།། |
ལྷ་ཀླུ་ལ་སོགས་སྤྱི་གཙུག་གིས།། |
བསྟན་པ་མཆོད་པ་བཞག་མཛད་དེ།། |
རང་དང་གཞན་དོན་མཛད་པའི་ཕྱིར།། |
དེ་དག་མྱ་ངན་འདས་ལེགས་འདས།། |
དེ་ལས་གཞན་གང་ལུས་བཅུད་ཆད།། |
དེ་ཡང་མྱ་ངན་འདས་པ་ཡིན། |
ཝ་ནི་གླང་ཆེན་དྲེགས་པ་ཡི།། |
གླད་པ་འགེམས་ཤིང་དབྱེ་མི་སེམས།། |
གདོལ་པ་རྒྱ་མཚོའི་མཐས་ཀླས་པའི།། |
ས་ཡི་དཀྱིལ་འཁོར་བསྐྱང་མི་སེམས།། |
དེ་བཞིན་སེམས་ཅན་དམན་པ་ཡང་།། |
ཟབ་ཅིང་བླ་མེད་རྒྱ་ཆེ་བ།། |
ཡོན་ཏན་བགྲང་འདས་འབྱུང་བའི་གནས།། |
སངས་རྒྱས་ཉིད་ལ་རེ་བའང་མེད།། |
གཞལ་ཡས་རྨད་བྱུང་བསམ་མི་ཁྱབ།། |
སྣང་བ་ཐམས་ཅད་ཟིལ་གནོན་པ།། |
རྫོགས་སངས་ཡོན་ཏན་རིན་ཆེན་ལ།། |
སུ་ཞིག་ཡིད་ཀྱིས་སེམས་མི་བསྐྱེད། |
གཞན་དོན་བྱེད་པ་དཔའ་བ་དང་།། |
སྐྱེས་བུ་ཆེན་པོའི་ཚུལ་ལྡན་པ།། |
སུ་ཞིག་འཁོར་མཐའ་མེད་པར་ཡང་།། |
ཉིན་གཅིག་ལྟ་བུར་གནས་མི་བྱེད།། |
མཁས་པ་གང་ཞིག་འདས་གྱུར་ཀྱང་། |
གང་གིས་གཏམ་གཞི་འཕེལ་འགྱུར་བ།། |
འཕགས་པ་གཞན་དོན་མཛད་རྣམས་ཀྱི།། |
ལམ་གྱི་རྗེས་སུ་འཇུག་མི་བྱེད།། |
སུ་ཞིག་ཆུ་ཤིང་དབུ་བ་ལྟར།། |
སྙིང་པོ་མེད་པའི་ལུས་འདི་དག། |
གཞན་ཕན་རྐྱེན་དུ་སྒྲུབ་བྱེད་པས།། |
ལྷུན་པོ་སྙིང་པོར་སྒྲུབ་མི་བྱེད།། |
ཡ་རབས་སྙིང་རྗེ་ལྡན་པས་ནི།། |
སྐད་ཅིག་རེ་རེ་རྒ་ཤི་དང་།། |
ནད་ཀྱི་གཞིར་གྱུར་ལུས་དག་ནི།། |
གཞན་ལ་བདེ་སྐྱིད་གཞིར་བྱེད་དོ།། |
དམ་ཆོས་སྒྲོན་མ་དང་བཅས་ལ།། |
མི་ཁོམ་བརྒྱད་སྤངས་ཁོམ་པ་འདི།། |
སྐྱེས་བུ་ཆེན་པོའི་སྤྱོད་པ་ཡིས།། |
འབྲས་བུ་ཡོད་པར་བྱ་བའི་རིགས།། |
དབུ་མའི་སྙིང་པོ་ལས་བྱང་ཆུབ་ཀྱི་སེམས་མི་གཏོང་བའི་ལེའུ་སྟེ་དང་པོའོ།།།། |
དེ་ལྟར་འགྲོ་ལ་ཕན་པའི་ཕྱིར།། |
བྱང་ཆུབ་ཆེན་པོར་བརྟན་བླངས་པ།། |
ཚུལ་དང་མཐུན་པའི་ལམ་ཉིད་དུ།། |
རབ་ཏུ་ཞུགས་པ་རྣམ་པར་མཛེས།། |
དེ་ནི་བྱམས་པ་གནོད་མེད་དང་།། |
སྙིང་རྗེ་ཕན་པ་བསྒྲུབ་པ་ཡིས།། |
དམ་ཆོས་རྟོགས་པ་ངོམས་མེད་དང་།། |
ཆོས་སྦྱིན་པ་ལ་སེར་སྣ་མེད།། |
དྲང་དང་ང་རྒྱལ་བཅོམ་པ་དང་།། |
ཡིད་ཀྱིས་དེ་ཉིད་བལྟ་བ་དང་།། |
གཞན་སྐྱོན་རྟོག་ལ་ལོང་བ་དང་།། |
རང་སྐྱོན་འབྱུང་བས་འཇིགས་པ་ཡིན།། |
རྩོད་དང་འཇིག་ལྔ་རིག་དཔེ་ཚོགས་ལས། |
རྒྱ་འགྲེལ་ཕྱོགས་བསྒྲིགས། |
རྟེན་འདུ་འཛི་དང་།། |
འཇིག་རྟེན་རྒྱང་ཕན་རྒྱབ་ཀྱིས་ཕྱོགས།། |
ཡོན་ཏན་མེད་ལའང་ཡོན་ཏན་གྱི།། |
རྒྱུན་རྣམས་སྐྱེ་བར་རྟག་ཏུ་གུས།། |
སྙིང་རྗེས་བསྐྱེད་པའི་སྦྱིན་པ་དག། |
སྐྱེ་བོའི་ཚོགས་རྣམས་ཐམས་ཅད་ཀྱི།། |
སྡུག་བསྔལ་ཆུ་བོ་ཀུན་ཞིའི་ཕྱིར།། |
ཐམས་ཅད་མཁྱེན་ཉིད་འདོད་པ་སྐྱེད།། |
ཚུལ་ཁྲིམས་དྲི་མེད་ཆུས་ཁྲུས་དང་།། |
བཟོད་པའི་སེ་རལ་ཕྲེང་དཀར་དང་།། |
བརྩོན་འགྲུས་རལ་པའི་ཁུར་བཅིངས་དང་།། |
བསམ་གཏན་ཤེས་པ་ལྷུར་ལེན་ཏེ།། |
བློ་མིག་ལེགས་པར་བྱེ་བ་དང་།། |
བསྟན་བཅོས་འཇིག་རྟེན་ཤེས་ལ་མཁས།། |
ངོ་ཚ་ཁྲེལ་ཡོད་གོས་དང་ནི།། |
དེས་པའི་སྐ་རགས་འཆིང་བ་ཡིན།། |
སྙིང་རྗེའི་པགས་པ་གནག་འཆང་ཞིང་།། |
དད་པ་དྲི་མེད་རིལ་བ་དང་།། |
དྲན་པས་དབང་པོའི་སྒོ་བསྲུངས་ཤིང་།། |
བརྟན་པའི་སྦ་སྟེགས་སྟན་ལ་འདུག། |
ཐེག་པ་ཆེན་པོ་དགའ་ཆེན་གྱི།། |
དཀའ་ཐུབ་ནགས་ཚལ་ཡང་དག་བསྟེན།། |
བསམ་གཏན་དགའ་བའི་འབྲས་བུ་ཟ།། |
དྲན་པ་ཉེར་གཞག་སྤྱོད་ཡུལ་ཅན།། |
ཟབ་ཅིང་རྒྱ་ཆེ་མདོ་སྡེའི་མཐའ།། |
Subsets and Splits
No community queries yet
The top public SQL queries from the community will appear here once available.